kalixlouiis/myanmar-wikipedia-corpus huggingface dataset:
ပညာရှင်များသည် တစ်ဖက်တွင် ထိုနှစ်ဦး၏ ပတ်သက်မှုကို အငြင်းပွားစဉ် အခြားတစ်ဖက်တွင်လည်း အီဇာနာဂီ၏ သားသမီးများဖြစ်သော အမတဲရာစု နှင့် ဆူဆာနိုအိုတို့သည်လည်း မောင်နှမတော်သည့် နတ်ဘုရားများဖြစ်ကာ အတူတကွ ကလေးများစွာကို ယှဉ်ပြိုင်မှုတစ်ခုတွင် မွေးထုတ်ခဲ့သည်။
ထို့နောက် ဆူဆာနိုအိုက အမတဲရာစု၏ အိမ်တော်ကို ဖျက်လိုဖျက်ဆီးပြုသဖြင့် အမတဲရာစုသည် ဂူအတွင်း၌ ပုန်းအောင်းနေခဲ့ရသည်။
ဂျပန်ဒဏ္ဍာရီ၏ အလွန်ထင်ရှားသောအချက်တစ်ခုမှာ ကွင်းကွင်းကွက်ကွက် အသေးစိတ်ပုံဖော်ခြင်းဖြစ်၍ ရွံရှာဖွယ်၊ ကြောင်မက်ဖွယ် ပုံများဖြင့် ထည့်သွင်းဖော်ကျူးခြင်းဖြစ်သည်။
ယနေ့ခေတ် ခေတ်သစ်ဂျပန်လူမှုအဖွဲ့အစည်း၌ ထိုပုံများကို တားမြစ်ဖွယ်အဖြစ် ယူဆကြကာ ဤခေတ်သစ်လူမှုအဖွဲ့အစည်းများတွင် သန့်စင်ခြင်း၊ ရှင်းသန့်ခြင်းနှင့်သက်ဆိုင်သော ယဉ်ကျေးမှုဓလေ့ထုံးတမ်းများစွာရှိနေကြပြီဖြစ်သည်။
ယိုမီ အီဇာနာမီသေဆုံးပြီးနောက် သူမကို ယိုမီ (ပရလောက) မှ ကယ်တင်ရန် အီဇာနာဂီ၏ ကြိုးပမ်းမှု ဒဏ္ဍာရီပိုင်းသည် မွေးဖွား၊ သေဆုံးသည့် ဘဝသံသရာကို ရှင်းလင်းပြသထား၏။
၎င်းတို့၏ကလေး ကာဂူဆူချီကို သတ်ပစ်ပြီးနောက် အီဇာနာဂီသည်သည် ပရိဒေဝတောက်လောင်ကာ ဇနီးသည် အီဇာနာမီကို ပရလောကမှ ကယ်ထုတ်ရန်နည်းလမ်းရှာဖွေသည့် လုပ်ငန်းကို လုပ်ဆောင်ခဲ့သည်။
သူမကိုရှာဖွေတွေ့ရှိပြီးနောက် အီဇာနာဂီသည် သူမက ယိုမီမှ ထွက်ခွာခွင့်တောင်းဆိုနေစဉ် သူမအား နောက်လှည်မကြည့်ရန် တောင်းဆိုမှုပြသည်ကို မလိုက်နာဘဲ ချိုးဖောက်မိသည်။
အီဇာနာဂီက ၎င်း၏ဆံပင်ကိုသုံး၍ မီးတောက်ဖန်တီးလေသည်။
ထို့နောက် အီဇာနာမီ၏ ပုတ်သိုး လောက်တက်နေသော အသားစများကိုမြင်သော် ကြောက်လန့်ရွံရှာ၍ ထွက်ပြေးသည်။
အီဇာနာမီမှာ သစ္စာဖောက်သကဲ့သို့ ခံစားရကာ ၎င်းကို အမိဖမ်းရန်ကြိုးစားခဲ့သည်။
သို့သော် အီဇာနာမီလွှတ်လိုက်သော ကုန်းမအို( ရုပ်ဆိုးကျဉ်းတန်သော မိန်းမအို) တစ်သိုက်အတွက် မက်မွန်သီးပြခြိမ်းချောက်ခြင်းအပါအဝင် အတားအဆီးများပြု၍ ထွက်ပြေးနိုင်ခဲ့သည်။
၎င်း၏ ယိုမီထဲသို့သွားသောခရီးစဉ် ဒဏ္ဍာရီတွင် များစွာသော အစားအစာများပါဝင်၍ ကုန်းမအိုတစ်သိုက်အား စိတ်ဝေဝါးစေရန်နှင့် ၎င်းထွက်ပြေးစဉ် အချိန်ပိုရစေရန် စပျစ်သီးများဖန်ဆင်းသည်။
ကုန်းမအိုများကို ခြိမ်းခြောက်ရန်အလို့ငှာ အသုံးပြုသော မက်မွန်သီးသည် မြင့်မြတ်မှုသဘောဆောင်ကာ အခြားများစွာသော ဂျပန်ဒဏ္ဍာရီများ၌လည်းပါဝင်လေရာ အထူးသဖြင့် မိုမိုတာရို ခေါ် မက်မွန်ကောင်လေး ဇာတ်လမ်းပုံပြင်တွင်ဖြစ်သည်။
နေ၊ လနှင့် မုန်တိုင်း အီဇာနာဂီ၏ ယိုမီလောကမှအပြန် ခရီးတစ်လျှောက် ဂျပန်ဒဏ္ဍာရီတွင် နေနှင့်လတို့၏ မူလဇာစ်မြစ်များကို ဖော်ပြထားသည်။
ယိုမီ၌အချိန်များစွာကြာပြီးနောက် အီဇာနာဂီသည် သန့်စင်ခြင်းပွဲ။
မိမိကိုယ်ကို သန့်စင်စေသည်။
အီဇာနာဂီသည် ထိုသို့သန့်စင်ခြင်းအမှုပြုရာတွင် ၎င်းကိုယ်မှ ကျလာသော ရေနှင့် ဝတ်ရုံများသည် အခြားနတ်များစွာကို ပေါက်ဖွားစေသည်။
သန့်စင်ခြင်းဓလေ့ထုံးတမ်းသည် အိမ်များ၌ ဖိနပ်စီးသည့်ကျင့်ဝတ်မှသည် ဆူမိုနပမ်း သန့်စင်ခြင်းဆိုင်ရာအခမ်းအနားအထိ ဂျပန်နိုင်ငံတွင် ယခုထိအရေးကြီးသော ဆောင်ရွက်မှုတစ်ခုဖြစ်လျက် ရှိသည်။
နေနတ်ဘုရားမ အမတဲရာစုနှင့် မြင့်မြတ်သော ရှေးဘိုးဘေးဖြစ်သည့် ပထမဆုံးသော ဧကရာဇ် ဂျင်မူးသည် အီဇာနာဂီ၏မျက်လုံးမှမွေးဖွားခဲ့သည်။
လနတ်ဘုရားနှင့် မုန်တိုင်းနတ်ဘုရား ဆူဆာနိုအိုတို့သည်လ အီဇာနာဂီ မျက်နှာသစ်သောအခါ မွေးဖွားခဲ့သဖြင့် အမတဲရာစုတို့နှင့် တစ်ချိန်တည်းမွေးဖွားသည်ဟု ဆိုနိုင်သည်။
thumb|အမတဲရာစု ဂူအတွင်းမှ ပေါ်ထွက်လာပုံ သရုပ်ဖော် နေ၊ လ၊ မုန်တိုင်နတ်ဘုရားများအကြောင်း ဆက်စပ်ဖော်ပြထားသော ဒဏ္ဍာရီများသည် ပဋိပက္ခအပြည့်ဖြင့် ဖြစ်လေသည်။
နေနတ်ဘုရားမနှင့် မောင်နှမတော်စပ်သူ လနတ်ဘုရားတို့၏ အချင်းချင်းဖြစ်သော ပဋိပက္ခများသည် ဂျပန်ဒဏ္ဍာရီ၌ နေနှင့်လတို့ ကောင်းကင်တွင် တစ်ချိန်တည်းတည်ရှိမနေခြင်းအကြောင်းကို ရှင်းလင်းဖော်ပြထားသည်။
တစ်ဦးနှင့်တစ်ဦး အမြင်အကြည် မနှစ်မြို့မီုများက တစ်ဦးရှိလျှင် နောက်တစ်ဦးကို ရှောင်ခွာစေသည်။
ထိုစဉ်အတွင်း နေနတ်ဘုရားမနှင့် မုန်တိုင်းနတ်ဘုရားတို့၏ ပြဿနာများနးမှာ ပြင်းထန်ကာ သွေးထွက်သံယိုဖြစ်သည်အထိပင်ဖြစ်သည်။
မုန်တိုင်းနတ်ဘုရား ဆူဆာနိုအို၏ အမတဲရာစု အိမ်တော်၌ ဒေါသပုန်ထခြင်းကို တင်ပြသောများစွာသော ဖော်ပြချက်များက မနှစ်မြို့ဖွယ်ရာ ရက်စက်ကြမ်းကြုတ်သော အပြုအမူများကို ဖော်ပြထားသည်။
ထိုသို့ ဖော်ပြထားသော ဒဏ္ဍာရီများတွင် ဆူဆာနိုအို၏ အပြုအမူများသည် အမရာတဲဆုက်ု ကြောက်လန့်စေ၍ ဂူတစ်ခု၌ ပုန်းအောင်းခိုဝင်နေစေသည်။
အမတဲရာစုကို ဂူမှပြန်လည်ထွက်လာစေရန် ကြိုးပမ်းမှု၌ နတ်များစွာ၏ ကြိုးပမ်းမှုဖြစ်ကာ လိင်စိတ်နိုးကြွစေသော အကတစ်မျိုးကို အေမီ နို ယူဇူမီက ကပြခဲ့သည်။
အေမီ နို ယူဇူမီသည် သူမကိုယ်သူမ ဖော်ချွတ်ကပြ၍ ကသောင်းကနင်းဆူဆူပူပူအခြေအနေတစ်ခုကိုဖန်တီးခဲ့ရာ အမတဲရာစုက ဂူအတွင်းမှ ချောင်းကြည့်ခဲ့၏။
ဤသို့ အမတဲရာစု၏ ဂူအဝတွင် ဝင်လိုက် ပေါ်လာလိုက်ဖြစ်နေသည်ကို ဂျပန်ဒဏ္ဍာရီ၌ အမွှန်းတင်သော ရုပ်ပုံတစ်ပုံအဖြစ် ချယ်မှုန်းကြသည်။
ညာဘက်တွင် ပြသထားသည်။
ဂျပန်ဒဏ္ဍာရီတွင် နေနတ်ဘုရားမ၏ အရေးပါအရာရောက်မှုမှာ နှစ်မျိုးဖြစ်လေသည်။
ပထမမှာ သူမသည် နေဖြစ်၍ အီဇာနာဂီ၏ ချစ်လှစွာသော ကလေးများထဲမှ တစ်ဦးဖြစ်ကာ ဒုတိယအနေဖြင့် ဂျပန်ရာဇဝင်ဇာတ်လမ်းအရ ဂျပန်တော်ဝင်မင်းဆက်များ၏ ရှေးဦးဘိုးဘေးလည်းဖြစ်သည်။
နေနတ်ဘုရားမအဖြစ် သူမ၏ အနေအထားသည် ဂျပန်တော်ဝင်မိသားစုအတွက် ရှုပ်ထွေးပွေလီသော နိုင်ငံရေးလှိုင်းဂယက်တစ်ခုဖြစ်ကာ ယာမာတိုပြည်ထောင်သည် ကိုရီးယားလွှမ်းမိုးမှုများကို ကိုင်တွယ်ဖြေရှင်းရာ၌ ဤဒဏ္ဍာရီမှ အကျိုးအမြတ်များစွာရရှိခဲ့သည်ဟု ဆိုနိုင်သည်။
အဘယ်ကြောင့်ဆိုသော် ကိုရီးယားတို့တွင်လည်း ၎င်းတို့၏ တော်ဝင်မင်းဆက်(မိသားစု)အတွက် နေနတ်ဘုရား ဘိုးဘေးအနွယ်ရှိသောကြောင့်ပင်ဖြစ်သည်။
ပထမဆုံးဧကရာဇ် ဂျင်မူး thumb|ပထမဆုံးဧကရာဇ် ဂျင်မူးတန်နို ပထမဆုံးဧကရာဇ် ဂျင်မူး၏ ဇာတ်လမ်းကို တော်ဝင်မိသားစု၏ မူလဇာစ်မြစ်အဖြစ်ယူဆနိုင်သည်။
ဧကရာဇ် ဂျင်မူးသည် နေနတ်ဘုရားမ အမတဲရာစုမှ ဆင်းသက်လာသူဟူ၍ ယုံကြည်ယူဆ၏။
၎င်း၏နန်းတက်ခြင်းကိုလည်း နတ်ဘုရားတို့ခေတ်မှ လူသားခေတ် အကူးအပြောင်းအဖြစ် အမှတ်သညာပြုကြသည်။
Metevelis, Peter (1983). A Reference Guide to the Nihonshoki Myths, Asian Folklore Studies. Vol 52, No 2, p. 383–8. ယာမာတိုခရိုင်ကို သိမ်းပိုက်အုပ်ချုပ်ပြီးနောက် တော်ဝင်ထီးနန်းကိုတည်ထောင်ကာ ကာနိုတို တိုရီခေတ် (ရိုးရာအားဖြင့် ၆၆၀ ဘီစီ) တွင်နန်းတက်ခဲ့သည်။
thumb|ဂျင်မူးတန်နို၏ ဘိုးဘေး နီနီဂီ အိုတိုကာဝါ ဤဒဏ္ဍာရီ၏ အရေးပါမှုသည် အထူးသဖြင့် ဤသို့ဖြစ်၏။
ယခုဒဏ္ဍာရီသည် ဂျပန်တော်ဝင်မင်းဆက်မိသားစု၏ ဇာစ်မြစ်၊ ၎င်းတို့၏ အာဏာနှင့် မြင့်မြတ်သောနတ်ဘုရား အရည်အသွေးရှိသည်ဟူ၍ ဖော်ပြခြင်းဖြစ်သည်။
အချို့သောပညာရှင်များက နီဟွန် ရှိုကိ နှင့် ကိုဂျိကိတွင် တွေ့ရသော ဒဏ္ဍာရီများသည် ထိုတော်ဝင်မိသားစုကို အခွင့်အာဏာများပေးသည် အဓိပ္ပာယ်ဟု ယုံကြည်ကြသော်လည်း အခြားပညာရှင်များက ထိုရင်းမြစ်နှစ်ခု၌ပါရှိသော အကြောင်းအရာများသည် တူမတူသည့်ဖော်ပြချက်များဖြစ်၍ ဒဏ္ဍာရီသမိုငါးများကိုသာ အခွင့်အာဏာပေးသည်ဟုလည်း ရည်ညွှန်းဖော်ပြကြသည်။
ဂျပန်၏ ဒဏ္ဍာရီဆန်သောသမိုင်းနှင့်ပတ်သက်၍ ထိုရင်းမြစ်နှစ်ခုတွင် အမျိုးမျိုးသော ဖော်ပြချက်အကြောင်းများပါရှိကာ ထိုစာပေနှစ်ခာကြား၌ တော်ဝင်မင်းဆက်မိသားစု ဇာစ်မြစ်နှင့်ပတ်သက်သော အသေးစိတ်ကြောင်းရာများတွင် ကွာခြားမှုများပါရှိသည်။
ယာမာတိုမင်းဆက်သည် လက်ရှိဂျပန်နိုင်ငံ၏ ဖွဲ့စည်းပုံအခြေခံဥပဒေအရ ယခုထိတိုင် တိုင်းပြည်နှင့် ပြည်သူတို့၏ အရေးပါသော လူထုအမှတ်လက္ခဏာအဖြစ် အခန်းကဏ္ဍတစ်ခုက်ု ပိုင်ဆိုင်ထားသည်။
ဂျပန် နတ်ဘုရားများ ကာမီဟုအမည်တွင်သည့် ဂျပန်နတ်ဘုရား/မ အပေါင်းတို့သည် မြောက်မြားစွာရှိကြ၍ စွမ်းအားရှိမှု၊ အရေးပါမှုအနေထားမှာလည်း အမျိုးမျိုးအဖုံဖုံဖြစ်ကြသည်။
နတ်အပေါင်းမှာ အနည်းဆုံး ရှစ်သန်းခန့်ရှိသည်ဟု ဆိုသည်။
ကာမီများ ကမ္ဘာလောကကို ပုံဖော်ခြင်းမပြုမီ လောကအစ ဆီ''၏ နတ္ထိသဘောမှ မွေးဖွားလာသည့် သုံးဘုရားတစ်ဆူနတ်ဘုရားမှ ဆင်းသက်လာကြသည်။
ထင်ရှားသော သဘာဝတရား၏ လက္ခဏာများရှိသလောက် ဂျပန်ဒဏ္ဍာရီ နတ်ဘုရားများမှာလည်း များပြားလှသည်။
အများစုမှာ သဘာဝတရား၏ ဖြစ်ရပ်ဖြစ်စဉ်များနှင့် ဆက်စပ်လျက် ရှိသည်။
ကာမီများသည် များစွာသော အသွင်သဏ္ဌာန်၊ ပုံစံအမျိုးမျိုးဖြင့်ဖြစ်၍ ရှေး​ဟောင်းသုတေသီများတွေ့ရှိခဲ့သော အနုပညာဖော်ပြချက်၊ ရေးဆွဲချက်များတွင် အချို့မှာ လူသားကဲ့သို့ပုံစံရှိသည်။
အချို့သော ကာမီနတ်များမှာ လူတစ်ပိုင်း သတ္တဝါတစ်ပိုင်းပုံပန်းရှိ၍ အချို့အချို့မှာ လူနှင့် လုံးလုံးလျှားလျှားမတူချေ။
ဖော်ပြရေးဆွဲချက်များတွင် လူနှင့်တူသည့် ကာမီနတ်တစ်ပါးနှင့်ပတ်သက်သော ဥပမာတစ်ခုမှာ ပင်လယ်ပြင်ကိုအုပ်စိုးသည့် နတ်နဂါး (Ryūjin) ဖြစ်သည်။
အခြားတစ်ဖက်တွင်မူကား နင်ဂီ နှင့် အမတဲရာစု ကဲ့သို့သော ကာမီနတ်များကို လူသားအသွင်ဖြင့်သာ များသောအားဖြင့် ရေးဆွဲဖော်ပြကြသည်။
ရှင်တိုဘာသာသည် ဂျပန်၌ အမြစ်တည်ပေါက်ဖွားလာကာ ကိုဂျိကိနှင့် နီဟွန် ရှိူကိ တို့ကလည်း ရှင်တိုဘာသာ၏ နတ်ဘုရားဇာစ်မြစ်များအကြောင်းကို ဖော်ပြထားသည်။
ရှင်တိုဘာသာသည် ဂျပန်နိုင်ငံ၏ ယနေ့ခေတ်အထိ ကိုးကွယ်ရာဘာသာအဖြစ် ဆက်လက်တည်ရှိနေသည်ကို ဂရုပြုရန် အရေးကြီးသည်။
ရှင်တိုအယူအဆတွင် 'ကာမီ' သည် များစွာသော အဓိပ္ပာယ်များရှိ၍ ဝိဉာဉ်အဖြစ်လည်း ဘာသာပြန်ဆိုနိုင်ကာ သဘာဝတရား၏ အရာအားလုံးတွင် ကာမီတစ်ပါးစီရှိသည်။
ဒဏ္ဍာရီများ၌လည်း အထူးသဖြင့် ဒေသဆိုင်ရာနတ်များဖြစ်သော တောသောင့်နတ်၊ တောင်စောင့်နတ်၊ ရေအိုင်စောင့်နတ် စသည်များအကြောင်း ပြောသောပုံပြင်ဇာတ်လမ်းများရှိသည်။
နတ်အများစုမှာ ရှင်တိုအယူအဆမှဖြစ်၍ ဗုဒ္ဓဘာသာ၏ လွှမ်းမိုးမှုသည် ထိုနတ်များအပေါ် အကျိုးသက်ရောက်မှုရှိသည်။
အခြားသောယဉ်ကျေးမှုများနှင့် ထိတွေ့မှုရှိခြင်းကလည်း ဤဒဏ္ဍာရီအပေါ်၌ အကျိုးသက်ရောက်မှုများရှိခဲ့သည်။
(၁၄)ရာစုတွင် ခရစ်ယာန်ဘာသာသည် ဂျပန်သို့ စိန့် ဖရန်စစ် ဇားဗီးယား (အမေရိကန် : အစ်ဂ်ဇေးဗီးယား) မှတစ်ဆင့် စတင်ရောက်ရှိလာ၍ အခြားသော အနောက်တိုင်းသားများနှင့်လည်း ထိတွေ့မှုများရှိခဲ့ကြသည်။
သို့သော် တိုကူဂါဝါ ရှိူဂူနေ့ ကာလအတွင်း ခရစ်ယာန်များကို ဂျပန်၌ ကွက်မြက်ခဲ့ကြသည်။
ထိုမတိုင်မီ ခရစ်ယာန်အယောက် (၂၀)ခန့် ကွက်မြက်ခံခဲ့ရကာ တိုယိုတိုမီ ဟိဒါယိုရှီ သည် ယခင်ဘုရင် အိုဒါ နိုဘုနာဂါက်ုသတ်၍ လုပ်ကြံ၍ ၎င်း၏အာဏာကိုခိုင်မြဲစေခဲ့သည်။
ခရစ်ယာန်ဘာသာကို (၁၉)ရာစုအစောပိုင်းလောက်အထိ ဂျပန်နိုင်ငံတွင် ပိတ်ပင်တားမြစ်ခဲ့သည်။
ပုံပြင်များမှ သူရဲကောင်းများ အခြားသော ယဉ်ကျေးမှုများမှာကဲ့သို့ ဂျပန်ဒဏ္ဍာရီဖော်ပြချက်များသည် သဘာဝလွန်စွမ်းအားရှိ ပုဂ္ဂိုလ်များ၏ဆောင်ရွက်ချက်များသာမက သာမန်လူသားသူရဲကောင်းများ၏ ဘဝနှင့် စွန့်စားခန်းများမကြောင်းများလည်းပဲပါရှိသည်။
ဂျပန်နိုင်ငံ၊ ဂျပန်ကျွန်းစုများ၏ ထူးခြားသောနေရာဒေသများနှင့် ဆက်စပ်သော သူရဲကောင်းများစွာရှိသည်။
အချို့သော သူရဲကောင်းများသည် အမှန်စင်စစ် တည်ရှိနေထိုင်ခဲ့သောသူများဟု ယုံကြည်ကြရာ 'ရိုနင် (၄၇)ဦး လည်းပါဝင်သည်။
၎င်းတို့နှင့်ပတ်သက်သော ကြွင်းကျန်ရစ်သည့် အမွေအနှစ်များကို ရိုးရာဇာတ်လမ်ူပုံပြင်များတွင် ထည့်သွင်းရေးသားကြရာ၌ ၎င်းတို့သည် သာမန်လုများထက် အသိပညာ၊ စွမ်းအား၊ အရည်အချင်း ပိုမိုရှိသော သမိုင်းဝင် ပုဂ္ဂိုလ်များအဖြစ် ဖော်ကျူးကြသည်။
ထိုသူရဲကောင်းများ၏ သူရဲကောင်းဆန်သော စွန့်စားခန်းများသည် ဂရုဏာ၊ ချစ်ခြင်းမေတ္တာများမှစ၍ (ရှီတာ-ကီရီ-စုဇူမီ ဒဏ္ဍာရီ) ကြောက်လန့်ဖွယ်ရာ ရန်သူများနှင့် တိုက်ခိုက်ခြင်း (မိုမိုတာရို ဇာတ်လမ်း) များအထိပါဝင်သည်။
သူရဲကောင်းများနှင့်ပတ်သက်သော ရိုးရာဇာတ်လမ်းပုံပြင်များတွင် ကိုယ်ကျင့်တရားဆိုင်ရာ သင်ခန်းစာများ (သို့) ဇာတကကဲ့သို့သော ပုံပြင်များပါရှိသည်။
ရှီတာ-ကီရီ-စုဇူမီဇာတ်လမ်းသည် ဝိသမလောဘ၊ မစ္ဆရိယစိတ်များ၏ အန္တရာယ်ကို သတိပေးဆုံးမထားသည်။
ပုံပြင်မှာ စာငှက်အဖြစ်အသွင်ပြောင်းထားသော နတ်သမီးက အအသက်ရွယ်ကြီးရင့်သောလင်မယားမှ အဘိုးအို၏ စိတ်ဓာတ်ကို စမ်းသပ်ခြင်းပုံ ဖြစ်သည်။
ဘူရှီဒို (သူရဲကောင်း (သို့) ဆာမူရိုင်းတို့ လမ်းစဉ်) ၏ လွှမ်းမိုးနိုင်မှုသည် သူရဲကောင်းများ၏ အပြုအမူများပေါ်တွင် အတော်လေးသိသာထင်ရှား၏။
သူရဲကောငါးများမီာ များသောအားဖြင့် စစ်သည်တော်များဖြစ်ကြသည်။
မိုမိုတာရိုသည် မက်မွန်ပင်မှ မွေးဖွားလာ၍ သားသမီးမဲ့သော ဇနီးမောင်နှံ၏ ပြုစုမှုဖြင့် ကြီးပြင်းလာသောသူဖြစ်သည်။
ခရီးစဉ်တစ်ခုတွင် ၎င်းနေထိုင်ရာကျွန်း၌ ပြန်ပေးစွဲ၊ ဓားပြတိုက်၊ မဒိန်းကျင့်သည့် ဘီလူးတစ်ကောင် အိုနီကို တိုက်ခိုက်အနိုင်ယူ၍ တာဝန်ကျေပွန်သော သတ္တိရှိသော ဒဏ္ဍာရီလာ သူရဲကောင်းဖြစ်လာခဲ့သည်။
မိုမိုတာရိုဇာတ်လမ်းသည် ကြမ်းတမ်းခြင်း၊ အတင်းအဓမ္မ မဖွယ်မရာပြုကျင့်ခြင်းမျာူ၊ လူသားများကို စားသော နတ်များ စသည့်အကြောင်းများပါဝင်သည်။
အတင်းအဓမ္မ မဖွယ်မရာပြုကျင့်ခြင်းဌာတ်လမ်းများသည် ဂျပန်ဗုဒ ဓဘာသာစာပေ Nihon Ryōiki တွင်များစွာပါဝင်၍ တောင်သောင့်နတ်များမှ လူသားများအား စားသောက်ခြင်းအကြောင်းအရာများကို ဖူဒိုကိစာပေတွင် တွေ့ရသည်။
ဂျပန်ရိုးရာပုံပြင်များ၌ မိုမိုတာရိုကဲ့သို့သော သူရဲကောင်းများသည် နတ်ဆိုးများ၊ ဘီလူးသဘက်မျညးထံမှ အမျိုးသမီးများကို ကယ်ဆယ်သည်။
အမျိုးသား သူရဲကောင်းများအကြောင်းပါဝင်မှုများပြားသော်လည်း အမျိုးသမီးသူရဲကောင်းများကိုလည်း ဖော်ပြထားမှုရှိ၏။
ယာမာတို တာကဲရု၏ ဇနီး 'အိုတိုတာချီဘာနာ'သည် သူမအမျိုးသား၏ လှေကိုကယ်ဆယ်ရန် သူမကိုယ်သူမ ပင်လယ်ထဲသို့ ခုန်ချခဲ့ရာ ခြိမ်းချောက်နေသော မုန်တိုင်းဧ အမျက်ဒေါသကို ပြေလျော့စေခဲ့သည်။
ယာမာတို တာကဲရုသည် သူမအတွက် အုတ်ဂူတစ်ခုတည်ပေးခဲ့ကာ ဇနီးသည်အတွက် ၎င်း၏ငိုကြွေးသံများသည် အရှေ့ကျွန်းဟုခေါ်သော (အဇူမာ) ဟွန်ရှူးကျွန်း ဖြစ်စေခဲ့သည်။
. အခြားကြည့်ရန် ရှင်တိုဘာသာ ဂျပန်နိုင်ငံ၌ ကျင့်သုံးသောဗုဒ္ဓဘာသာ ကံကြမ္မာနတ်ဘုရား ခုနစ်ပါး ကိုးကား ကဏ္ဍ:ဂျပန်ဒဏ္ဍာရီ။
ဂစ်တ်ဟပ်ဘ်(GitHub, Inc.) သည်အမေရိကန်အခြေစိုက် အပြည်ပြည်ဆိုင်ရာကုမ္ပဏီတစ်ခု ဖြစ်ပြီး ဆော့ဖ်ဝဲတည်ဆောက်ရေး၏ ရင်းမြစ်ထိန်းချုပ်မှုအတွက် လိုအပ်သောဂစ်တ်ရီပိုစစ်တရီများ ကို ထိန်းသိမ်းပေးပြီး အင်တာနက်ကို အသုံးပြု၍ ဝက်ဘ်မှတစ်ဆင့် ဖြန့်ချိပေးနိုင်ရန် နေရာနှင့်လိပ်စာ ထောက်ပံ့ပေးသည်။
၂၀၁၈ ခုနှစ်တွင် ၎င်းသည် အမေရိကန်ဒေါ်လာ ၇.၅ ဘီလီယံဖြင့် မိုက်ခရိုဆော့ဖ်（Microsoft） ပိုင် ကုမ္ပဏီခွဲတစ်ခု ဖြစ်လာခဲ့သည်။
၎င်းသည် ဖြန့်ဝေထားသော ရင်းမြစ်ထိန်းချုပ်မှုစနစ် နှင့် ရင်းမြစ်စီမံခန့်ခွဲမှုဆိုင်ရာအလုပ်များ(source code management -SCM)ကို ဂစ်တ်ကိုသုံး၍ ထောက်ပံ့ပေးပြီး အဆိုပါ စနစ်များနှင့် ဆက်စပ်ရာ အခြားလိုအပ်ချက်များကိုလည်း ထပ်ပိုးပေးသည်။
၎င်းသည် ဆော့ဖ်ဝဲတည်ဆောက်ရေးလုပ်ငန်းများအတွက် လိုအပ်သော မည်သူက မည်သည့်နေရာကို ဝင်ရောက်သုံးစွဲနိုင်သည်ကို ထိန်းသိမ်းခြင်း(Access Control)လုပ်ငန်းနှင့် ဆော့ဖ်ဝဲတည်ဆောက်သူအချင်းချင်း ပူးပေါင်းလုပ်ဆောင်နိုင်အောင် ကူညီပေးခြင်းတို့ကိုလည်း ပြုလုပ်သည်။
ထိုသို့ ကူညီရာတွင် ပရောဂျက်တိုင်းအတွက် ဆော့ဖ်ဝဲအမှားပြင်မှုရာဇဝင်မှတ်ခြင်း(bug tracking)၊ ဆော့ဖ်ဝဲလုပ်နိုင်စွမ်းအသစ် တောင်းဆိုခြင်း(feature requests)၊ ဆော့ဖ်ဝဲအလုပ်ငယ်များကို စီမံခန့်ခွဲခြင်း(task management) နှင့် ဝီကီသုတစာမျက်နှာဖွင့်ပေးခြင်း တို့ကိုထောက်ပံ့ပေးသည်။
ဂစ်တ်ဟပ်ဘ်ကို အခမဲ့သော်လည်းကောင်း၊ စီးပွားဖြစ်သော်လည်းကောင်း၊ စီးပွားရေးလုပ်ငန်းကြီးများအတွက်သော်လည်းကောင်း သင့်တော်ရာ အသုံးပြုမှုပလန်(plan)များကို ရွေးချယ်ကာ အကောင့်များဖွင့်၍ သုံးစွဲနိုင်သည်။
ရင်းမြစ်မြင် ဆော့ဖ်ဝဲတည်ဆောက်မှုလုပ်ငန်းများတွင် ဂစ်တ်ဟပ်ဘ်၏ အခမဲ့အကောင့်ကို အများအားဖြင့် အသုံးပြုကြသည်။
၂၀၁၉ခုနှစ် ဇန်နဝါရီလတွင် ဂစ်တ်ဟပ်ဘ်သည် အခမဲ့အကောင့်များအပါအဝင် ပလန်(plan)အားလုံးအတွက် အကန့်အသတ်မဲ့ ရင်းမြစ်ကွယ် ရီပိုစစ်တရီများကို ထားသိုခွင့်စပေးသော်လည်း၊ အခမဲ့ပလန်တွင် ထိုရင်းမြစ်ကွယ် ရီပိုစစ်တရီများအတွက် ပူးပေါင်းပါဝင်လုပ်ဆောင်သူ သုံးယောက်အထိသာ ခွင့်ပြုခဲ့သည်။
၁၅-ဧပြီ-၂၀၂၀မှစပြီး အခမဲ့ပလန်၏ ရင်းမြစ်ကွယ် ရီပိုစစ်တရီများအတွက် ပူးပေါင်းပါဝင်လုပ်ဆောင်သူ အရေအတွက်ကို အကန့်အသတ်မရှိ ခွင့်ပြုခဲ့သော်လည်း၊ ထိုရီပိုစစ်တရီများကို ဆက်သွယ်လှုပ်ရှားချိန် မိနစ် ၂၀၀၀ သာ ခွင့်ပြုတော့သည်။
၂၀၂၀၊ ဇန်နဝါရီလတွင် ဂစ်တ်ဟပ်ဘ် တွင်သုံးစွဲသူသန်း ၄၀ ကျော်ရှိပြီး၊ (အနည်းဆုံး ၂၈ သန်းသောအများပြည်သူများ ဆက်သွယ်ကြည့်ရှုရယူနိုင်သော ရီပိုစစ်တရီများ အပါအဝင်) ရီပိုစစ်တရီ သန်း ၁၀၀ ကျော် ရှိသည်။
ထိုကြောင့်လည်း ဂစ်တ်ဟပ်ဘ်ကို ကမ္ဘာ့အကြီးဆုံးရင်းမြစ်ကုဒ် သိုလှောင်ထိန်းသိမ်းရာ နေရာအဖြစ် သတ်မှတ်နိုင်သည်။
အခြားဖတ်ရှုရန် ဆန်းသစ်တီထွင်ရန်အတွက် စုပေါင်းလုပ်ဆောင်ကြသော ကွန်ယက် (အင်္ဂလိပ်ဝီကီ) ပြဿနာဖြေရှင်းမှုအတွက် စုပေါင်းထားသော အသိဉာဏ် (အင်္ဂလိပ်ဝီကီ) လူအများ အင်တာနက်သုံး ပူးပေါင်းထုတ်လုပ်ခြင်း(ဥပမာ - ဤဝီကီပီးဒီးယားပရောဂျက်လိုမျိုး) (အင်္ဂလိပ်ဝီကီ) ရင်းမြစ်ကုဒ်သိုလှောင်နေရာဌာနများအား ယှဉ်ကြည့်ခြင်း (အင်္ဂလိပ်ဝီကီ) ကိုးကား။
နမ်း ဘာသာစကား (တရုတ် - တိဘက်) ၊ နမ်းဂိသျှ ဘာသာစကား နာင်ဘာသာစကား (Tai) ၊ တိုင်ဘာသာစကား။
ဖှုချေနော သို့မဟုတ် အနုင် (Derung: Vnung [ə˧˩nuŋ˥˧]) သည် မြန်မာနိုင်ငံ ကချင်ပြည်နယ် ၊ တရုတ်ပြည် ဖှူကုင်းခရိုင်ရှိ နမ်းလူမျိုးများသည် တရုတ် - တိဘက်ဘာသာစကားကို ပြောဆိုကြသည်။
အနုင်းဘာသာစကားသည် သရန် နှင့် ရဝင် ဘာသာစကားများနှင့် ဆက်နွယ်မှုရှိသည်။
နူစကားပြောလူမျိုးအဖြစ် သတ်မှတ်ထားသော်လည်း တရုတ်ပြည်မှ အနုင်လူမျိုးအများစုသည် လီဆူသို့ ပြောင်းရွှေ့ခဲ့ကြသည်။
လူဦးရေ တရုတ်ပြည် တရုတ်နိုင်ငံရှိ အောက်ဖော်ပြပါမြို့နယ်များအနုင်စကားပြောသူဦးရေ ၇၀၀၀ ကျော်ရှိသည် (Sun & Liu 2005) ရှန်ဖ 帕镇: ၂၂၀၀ဦး လီကျာ: ၁၀၀၀၀ဦး လူမာဒေအ် 鹿马登乡: ၂,၁၀၀ဦး လီရှသီ: ၂၂၀၀ဦး မြန်မာ အိမ်နီးချင်း မြန်မာနိုင်ငံ ကချင်ပြည်နယ်တွင် အနုင် စကားပြောသူများစွာရှိနိုင်သေးသည်၊ သို့သော်သူတို့၏လက်ရှိအနေအထားကိုမသိရသေးသော်လည်း မြန်မာနိုင်ငံတွင် နော (အနုင်) လူမျိုး ၅၀၀၀ ကျော် ပူတာအို ၂၀၀၀ဦး မြစ်ကြီးနား ၃၀၀၀ဦး တနိုင်း ၅၀၀ ဦး အသံထွက်ပုံစနစ် နမ်းဘာသာတွင် တွင်ဗျည်းအက္ခရာ ၄၃ ခုရှိသည်။
Labial Alveolar ပြန်လည်ပြုပြင်သည် Palatal Velar ရေပန်းစား နှာခေါင်း အသံ ထုတ်ဖော်ပြောဆို တိတ်တခိုး။
မြူ ထုတ်ဖော်ပြောဆို Affricate။
မြူ ထုတ်ဖော်ပြောဆို မင်္ဂလာပါ အသံ ထုတ်ဖော်ပြောဆို ဘေးထွက် အသံ ထုတ်ဖော်ပြောဆို အကြောင်းပြချက် ထုတ်ဖော်ပြောဆို ကိုးကား ကဏ္ဍ:နမ်းဘာသာစကားအနွယ်များ။
ဒုလုန် ( တရုတ် : 龙语; ရိုးရာတရုတ် 龍語; pinyin : Dúlóng ) သို့မဟုတ် ထြန်၊ သရန်၊ ရဝင် သို့မဟုတ် ထြန် သည်တရုတ်နိုင်ငံရှိ တိဘက် - ဗမာ ဘာသာစကားဖြစ်သည်။
ဒုလုန်သည် မြန်မာနိုင်ငံ၏ ရဝမ် ဘာသာစကားနှင့် နီးစပ်ဆက်နွယ်သည်။
မျိုးနွယ်စုအားလုံးနီးပါး တိုင်းရင်းစာပေ သရန်ဘာသာကိုပြောဆိုနိုင်ကြပြီး အများစုမှာ ဘာသာစကားများစွာကိုပြောဆိုနိုင်ကြသည်။
မြန်မာ, လီဆူး နှင့် မန်ဒရင်းတရုတ် စကားတို့ကို သက်ကြီးရွယ်အိုများမှလွဲ၍ ပြောဆိုနိုင်ကြသည်။
. ဒလုင်ဘာသာကို တာရွန်၊ ကီယူ၊ ကွီ၊ ကီယူဇေ၊ ကီယူပါ၊ ကီယောင့်၊ မေတူ၊ မေလံ၊ တာမာလူ၊ တူကီယူမူ၊ ကွီယူ၊ နမ်း၊ နူ-ဇူ ဟု အမည်အမျိုးမျိုးဖြင့်ခေါ်ဆိုကြသည်။
အသံ / ဗေဒပညာ ဗျည်း ဒုလုင်ဘာသာတွင်ပီသသောအချက် (၆) ချက်တွင် ကနဦး ဗျည်းလုံး ၂၄ ခုရှိသည်။
ထို့အပြင် ဗျည်းတွဲများ / pr၊ br, mr, kr, xr, gr, pl, bl, ml, kl, gl / သာဗျည်း / p, t, ʔ,,,,, မီတာ, ŋ, r, ဌ / နောက်ပိတ်သံအနေအထားတွင်ပေါ်ပေါက်ပါတယ်။
ကဏ္ဍ:တရုတ်နိုင်ငံ၏ ဘာသာစကားများ။
နမ်း သို့မဟုတ် နမ်းဂစ်ဘာသာအနွယ်ဝင်စကားပြောသူများသည် (ယူနန်ပြည်နယ်) တရုတ်နှင့် မြန်မာနိုင်ငံတွင် ပြောဆိုသော တရုတ် - တိဘက်ဘာသာစကားများနှင် မရေရာမသေချာသောဆက်နွှယ်မှုရှိသည့် ဘာသာစကားအနွယ်ဝင်တစ်ခုဖြစ်သည်။
အောက်ပါလူမျိုး၃မျိုး: သရင် (ထြန်၊ ထုလုင်၊ တြန်၊ ထဗရန်) ရဝမ် နမ်း (အလုင်၊ အနုင်၊ အနမ်း)တို့ပါဝင်သည်။
တရုတ်အမည် အာလုင် 阿龙 ( အာယီဟု တခါတရံနအမှန်မှားတတ်သည်)သည် နမ်း (အနုင်) ကိုရည်ညွှန်းသည်။
နမ်းဂိသျှ မျိုးနွယ်စုလက်အောက်တွင် အခြားဘာသာ၂မျိုးမှာ နော(r)အာ နှင့် လာမာဟု ဖော်ပြသည်။
သို့သော် နောရာ သည်မကြာသေးမီကဖယ်ရှားခံလိုက်ရပြီဖြစ်သောကြောင့် နောရာသည် အာသံပြည်နယ်၏ခမ်းနားထည်ဝါသည့် Khamyang Tai ၏အမည်နောက်တစ်ခုဖြစ်သည်။
http://www-01.sil.org/iso639-3/cr_files/2012-034.pdf နှင့် Lama (သို့မဟုတ် Laemae) သည်မြောက်ပိုင်း ပိုင် မျိုးနွယ်စုဖြစ်ပြီးတရုတ်ပြည် လီဆူးတိုင်းရင်းသားအုပ်စုတွင်ပါဝင်သည်။
http://www-01.sil.org/iso639-3/cr_files/2012-034.pdf ကိုးကား Category:နမ်းဘာသာစကားအနွယ်များ။
အခိုင်ကြီးလည်း အဖီးလှမှ တင့်တယ်သည် သည် မြန်မာစကားပုံ တစ်ခုဖြစ်သည်။
အဓိပ္ပာယ် ငှက်ပျောပင်သည် အခိုင်ကြီးရုံသာမက အဖီးပါလှမှ တင့်တယ်သကဲ့သို့ တိုင်းပြည်နိုင်ငံတို့တွင် စည်ပင်ဝပြောသော မြို့ကြီးခရိုင်ကြီးများ ရှိမှသာ တင့်တယ်သည်။
"အခိုင်လှလည်း အဖီးလှရှိမှ တင့်တယ်သည် ဟူသကဲ့သို့ တိုင်းကြီးပြည်ရှင် မင်းတို့သည် မြို့ခရိုင်ကြီးရှိမှ တင့်တယ်လျက် အာနုဘော် ကြီးရာသတည်း။
" (၁၁၄၃။
ဏိပုံ။
) ကဏ္ဍ:မြန်မာစကားပုံများ။
အာမိတာဘ (သို့) အာမိတာယုသ (, ) ဟု ဘွဲ့​တော် ရှိသော ဘုရားကို မဟာယာန နှင့် ဝဇီရာယာန ဗုဒ္ဓဘာသာဂိုဏ်းများတွင် အဓိကကိုးကွယ်ကြသည်။
အမိတာဘ ဟူ​သော ဘွဲ့​တော်မှာ အနန္တ​ ရောင်ခြည် ဟု အဓိပ္ပာယ်ရှိ​၍ အမိတာယုသ ဟူသည်မှာ အနန္တ အသက်ရှည်ခြင်းဟု အဓိပ္ပာယ်ရသည်။
အမိတာဘ ဘုရားသည် မဟာယာနဂိုဏ်းခွဲတစ်ခုဖြစ်သည့် ဗုဒ္ဓခေတ္တရာဂိုဏ်းများ(Pureland buddhism) ၏ ပင်တိုင်ကိုးကွယ်​သော ဘုရားလည်း ဖြစ်သည်။
ဖြစ်တော်စဉ် သုခဝတီဝယူဟ သုတ်​တော်အရ အမိတာဘဘုရား၏ ဖြစ်​တော်စဉ်မှာ ဤသို့ဖြစ်သည်။
လွန်​လေပြီး​သော ကာလများစွာက တခြား စကြဝဠာတစ်ခုတွင် ဓမ္မကာရ အမည်ရှိ ဘုရင် တစ်ပါး ရှိ​လေသည်။
သူသည် ယင်းအချိန်က ပွင့်ထွန်း​နေ​သော ​လောကေၐွရရာဇာ အမည်ရှိ ဘုရားရှင်ထံတွင် တရားတော်များ နာကြားပြီး​နောက် ဘုရားဆု ပန်ခဲ့​လေသည်။
ထီးနန်းကိုလည်း စွန့်လွှတ်၍ ပါရမီ​တော်များ ဖြည့်ကျင့်တော်မူခဲ့သည်။
သူသည် ဘဝ​ပေါင်း များစွာ ကုသိုလ်​ကောင်းမှုတို့ကို ပြုလုပ်ကာ ပါရမီ​တော်တို့ကို ဖြည့်ဆည်းပြီး​နောက်တွင် အမိတာဘ အမည်ဖြင့် ဘုရားဖြစ်လာခဲ့​လေသည်။
ဘုရားဖြစ်ပြီးသည့်​နောက်တွင် သုခဝတီ ဟူ​သော ဘုံတစ်ခုကို ဖန်ဆင်း၍ စံပါယ်​တော်မူ​နေသည်။
သုခဝတီ ဟူသည်မှာ သုခချမ်းသာအ​ပေါင်းနှင့် ပြည့်စုံ​သောဘုံဟု အဓိပ္ပာယ်ရသည်။
မဟာယာန အယူအဆများအရ အမိတာဘ ဘုရားရှိရာ သုခဝတီဘုံသည် ဤစကြဝဠာမှ အ​နောက်ဖက် စူးစူးတွင် သီးခြား တည်ရှိ​နေသည်။
အမိတာဘ ဘုရား၏ အမည်ကို တမ်းတရွတ်ဆိုသူ ဟူသမျှတို့သည် ​သေလွန်​သောအခါ သုခဝတီဘုံ၌ ဝင်စားကြလိမ့်မည်။
အမိတာဘ ဘုရား​ရှေ့တွင် တရား​တော်များ နာကြားကာ နိဗ္ဗာန်သို့ မျက်​မှောက် ပြုနိုင်မည် ဟုဆိုသည်။
ပုံဖော်ခြင်း thumb|အမိတာဘုရားပုံတော်အား တိဗက်ရိုးရာမူဖြင့် ပုံဖော်ရေးဆွဲထားပုံ။
အမိတာဘ ဘုရားကို ပုံ​ဖော်​ရေးဆွဲရာတွင် နီမြန်း​သော အသားအ​ရောင်ဖြင့် ​ရေးဆွဲကြသည်။
အမိတာဘ ဘုရားကို အများအားဖြင့် တရားထိုင်​နေဟန် သမာဓိ မုဒြာဖြင့် ပုံ​ဖော်ထားကြသည်။
လက်ယာဘက်တွင် အဝလောကိတေသွရ ဘုရားလောင်း၊ လက်ဝဲဘက် တွင် မဟာသထာမပြာပတ ဘုရား​လောင်းတို့ဖြင့် တွဲ၍လည်း သုံးဆူတွဲ ထုလုပ်ကိုးကွယ်ကြသည်။
အခေါ်အဝေါ် အမိတာဘ ဘုရားကို ဘာသာများစွာဖြင့် အောက်ပါအတိုင်း ရေးသား ခေါ်ဆိုကြသည်။
သက္ကတ (သင်္သကရိုက်) - अमिताभ (Amitābha) တရုတ် - 阿弥陀佛 (Āmítuófó) ဂျပန် - 阿弥陀仏 (Amida Butsu) ကိုရီးယား - 아미타불 (Amita Bul) မွန်ဂိုလီးယား - Цаглашгүй гэрэлт တိဘက် - འོད་དཔག་མེད་ (Öpakmé) ဗီယက်နမ် - A Di Đà Phật မန္တာန်များ အမိတာဘ ဘုရားကို ပူ​ဇော်သော မန္တရားများမှာ- သင်္သကရိုက်ဘာသာပုံစံအားဖြင့် - (ॐ अमिताभ ह्रीः (ဒေဝနာဂရီဘာသာစကား : oṃ amitābha hrīḥ (ဥုံ အမိတာဘ ဟရီး))) ဖြစ်သည်။
တိဗက်မူအားဖြင့် 'ဥုံ အမိ​ဒေဝ ဟရီး' ဟုအသံထွက်ကာ [[သက္ကတ (သင်္သကရိုက်) မူဖြင့်(သင်္သကရိုက် : oṃ amideva hrīḥ ( ဥုံ အမိ​ဒေဗ ဟရီး)) ဖြစ်သည်။
ရှင်ကုန်းဗုဒ္ဓဘာသာ မန္တာန်ပုံစံမှာ oṃ amṛta-teje hara hūṃ (ဥုံ အမိရိတ တေးဇေး ဟရ ​တေ​ဇေ ဟရ ဟူးန်) ဖြစ်၍ ဂျပန်ဘာသာဖြင့် 'オン・アミリタ・テイゼイ・カラ・ウン' ဖြစ်သည်။
ယေဘုယျကိုးကားများ Amitabah Buddhism article from Britannica ကဏ္ဍ:ဗုဒ္ဓဘာသာ ဘုရားများ။
ယင်းတောဝန်ကြီး ဦးရွှေတုတ်သည် ဘိုးတော်ဘုရားလက်ထက်တွင် ရွှေပြည်ဝန် လက်ဝဲဝင်းတော်မှူး အမတ်ကြီး၏သမီး ဒေါ်တရုတ်နှင့် လွှတ်တော်စာရေးကြီး ဦးပိုး (အချို့သော မှတ်စုမှတ်တမ်းတို့တွင် ဦးတောဟု ပြဆိုသည်။
) တို့မှ ဦးရွှေတုတ်ကို ဖွားမြင်သည်။
ငယ်စဉ်က ကိုယ်လုံးကိုယ်ပေါက် တောင့်တင်းသောကြောင့် မောင်တုတ်ကြီးဟု ခေါ်ဆိုကြသည်။
ဘကြီးတော်မင်း လက်ထက်တွင် သတိုးမင်းလှကျော်ထင်ဘွဲ့ဖြင့် စစ်သူကြီးမြှောက်တော်မူသည်။
ဦးရွှေတုတ်သည် ယောမင်းကြီးဦးဘိုးလှိုင်၏ ဖခင်ဖြစ်သည်။
မြန်မာသက္ကရာဇ် ၁၂၀၇-ခုနှစ်တွင် သာယာဝတီမင်းသည် သားတော်ပြည်မင်း ပုန်ကန်လိမ့်မည် ဟူ၍ သင်္ကာယနံ့မကင်း ဖြစ်တော်မူ၏။
ထို့ကြောင့် ထိုကိစ္စကို စုံစမ်းသည်တွင် သားတော်ပြည်မင်းနှင့် ယင်းတော်ဝန်ကြီး၊ ဆင်ဝန်၊ ညောင်ပင်ကြီးဗိုလ်၊ အဝမြို့ဝန်၊ စစ်ကိုင်းဗိုလ်၊ ဗိုလ်နတ်ကျော်၊ ဆောအတွင်းဝန်ဟောင်း ငရစ်၊ သံတော်ဆင့် လက်ဝဲတို့ နှီးနှောတိုင်ပင်သည်ဟု သတင်းရရှိတော်မူသည်။
ထို့ကြောင့် ဆောအတွင်းဝန်ဟောင်း ငရစ်နှင့် သံတော်ဆင့် လက်ဝဲတို့ကို ဦးစွာပထမ ကွက်မျက်တော် မူသည်။
ယင်းတော်ဝန်ကြီးကို မူကား မြန်မာသက္ကရာဇ် ၁၂၀၇-ခုနှစ်၊ ဝါခေါင်လပြည့်ကျော် (၆)ရက်နေ့တွင် ရွှေနန်းတော်သို့ ခေါ်ယူစစ်မေးတော် မူ၏။
ယင်းတော်ဝန်ကြီးလည်း ပြည်မင်းနှင့်တိုင်ပင်ကြံစီရာ ပါကြောင်း ဖြောင့်ဆိုသည်။
ထို့ကြောင့် သာယာဝတီမင်းသည် ယင်းတော်ဝန်ကြီးအား စံနန်းတော်ဦး မြောက်လှေကားအဆင်းတွင် ကိုယ်တော်တိုင် လက်သုံးတော်လှံဖြင့် ထိုး၍ စံနန်းတော်ပြင်သို့ ယူသွားစေရာ ယင်းတော်ဝန်ကြီးလည်း လက်ဝဲတံခါးပြင်ရောက်လျှင် သေဆုံးသည်။
ဦးဆုပန်၏ ရွှေပြည်ဝန်ကြီး အတ္ထုပ္ပတ္တိ၌ ၁၂၀၆-ခု၊ နယုန်လဆန်း (၇)ရက်၊ ကြာသပတေးနေ့၊ ဘဝရှင်မင်းတရားကြီးဘုရား မင်းတဲဒေးဝန်းရပ် စံနန်းတော်သို့ ထွက်စံတော်မူခိုက်အခါ ယင်းတော်ဝန်ကြီးသည် ကမ္မက္ခယ အနိစ္စသဘော ရွှေ့လျှောပျက်စီးချိန် ရောက်လတ်ရကား၊ အသျှင်ကွက်မျက်၊ ကျေးဇူးတော် ရပ်၊ သက်ပိုင် ဆပ်၍၊ ရုပ်ကလာပ် ဟောင်း၊ လဲပြောင်းကွယ်လွန်ပြီးနောက် ဟူ၍ ဆိုထားလေသည်။
ကွယ်လွန်ချိန်တွင် ယောမင်းကြီးဦးဘိုးလှိုင်မှာ အသက် ၁၇-နှစ် အရွယ်သာ ရှိသေးသည်။
ယောမင်းကြီးဦးဖိုးလှိုင်အတ္တုပ္ပတ္တိနှင့် ရာဇဓမ္မသင်္ဂဟကျမ်း - မောင်ထင်၊ စာ-၁၄ ကိုးကား Category:မြန်မာ မှူးမတ်များ Category:ကုန်းဘောင်ခေတ်။
လစ်လပ်လျက်ရှိသော လွှတ်တော် ကိုယ်စားလှယ်နေရာများ အတွက် ကြားဖြတ်ရွေးကောက်ပွဲ ကို ၂၀၁၈ ခုနှစ် နိုဝင်ဘာလ ၃ ရက်နေ့တွင် ကျင်းပခဲ့သည်။
လစ်လပ်နေရာ ၁၃ ခုရှိပြီး အမျိုးသားလွှတ်တော်တွင် ၁ နေရာ၊ ပြည်သူ့လွှတ်တော်တွင် ၄ နေရာ၊ ပြည်နယ်နှင့် တိုင်းဒေသကြီး လွှတ်တော်များတွင် ၈ နေရာတို့ ဖြစ်သည်။
လွှတ်တော်ကိုယ်စားလှယ်များ နုတ်ထွက်ခြင်း၊ သို့မဟုတ် ကွယ်လွန်ခြင်းတို့ကြောင့် လစ်လပ်နေရာများ ရှိလာခဲ့ခြင်း ဖြစ်သည်။
ရလဒ်များ အမျိုးသားလွှတ်တော် +ပါတီမဲမဲ %အနိုင်ရနေရာနေရာ %ပြောင်းလဲမှုယခင် နေရာရွေးကောက်ပွဲအပြီး နေရာ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ၁စုစုပေါင်း ၁၀၀ ၁ ၁၀၀ ၂၂၄ ၂၂၄ ပြည်သူ့လွှတ်တော် +ပါတီမဲမဲ %အနိုင်ရနေရာနေရာ %ပြောင်းလဲမှုယခင် နေရာရွေးကောက်ပွဲအပြီး နေရာအမျိုးသားဒီမိုကရေစီအဖွဲ့ချုပ် ၃ရှမ်းတိုင်းရင်းသားများ ဒီမိုကရေစီအဖွဲ့ချုပ်၁စုစုပေါင်း ၁၀၀ ၄ ၁၀၀ ၂၂၄ ၂၂၄ ပြည်နယ်နှင့် တိုင်းဒေသကြီး လွှတ်တော်များ +ပါတီမဲမဲ %အနိုင်ရနေရာနေရာ %ပြောင်းလဲမှုယခင် နေရာရွေးကောက်ပွဲအပြီး နေရာအမျိုးသားဒီမိုကရေစီအဖွဲ့ချုပ်၄ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၂ချင်းဒီမိုကရေစီအဖွဲ့ချုပ်၁တစ်သီးပုဂ္ဂလ၁စုစုပေါင်း ၁၀၀ ၈ ၁၀၀ ၂၂၄ ၂၂၄ မဲဆန္ဒနယ်မြေအလိုက် ရလဒ်များ မဲဆန္ဒနယ်ပြည်နယ်/တိုင်းဒေသကြီးHouseယခင်ပါတီရွေးကောက်ပွဲအပြီး ပါတီထမ်းဆောင်ဆဲ ကိုယ်စားလှယ်လစ်လပ်အကြောင်းရင်းရွေးကောက်ခံ ကိုယ်စားလှယ်မြစ်ကြီးနား ၂ကချင်အမျိုးသားလွှတ်တော်ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီကန်ပက်လက်ချင်းပြည်သူ့လွှတ်တော်အမျိုးသားဒီမိုကရေစီအဖွဲ့ချုပ်မြင်းခြံမန္တလေးအမျိုးသားဒီမိုကရေစီအဖွဲ့ချုပ်လဲချားရှမ်းရှမ်းတိုင်းရင်းသားများ ဒီမိုကရေစီအဖွဲ့ချုပ် တာမွေရန်ကုန်အမျိုးသားဒီမိုကရေစီအဖွဲ့ချုပ်မတူပီ ၁ချင်းပြည်နယ်/တိုင်းဒေသကြီးချင်းဒီမိုကရေစီအဖွဲ့ချုပ် အုတ်တွင်း ၁ပဲခူးအမျိုးသားဒီမိုကရေစီအဖွဲ့ချုပ် သပိတ်ကျင်း ၁မန္တလေးအမျိုးသားဒီမိုကရေစီအဖွဲ့ချုပ် တိုင်းရင်းသားရေးရာ ဝန်ကြီး (ရှမ်း)မန္တလေးအမျိုးသားဒီမိုကရေစီအဖွဲ့ချုပ်အမျိုးသားဒီမိုကရေစီအဖွဲ့ချုပ်စိုင်းဆိုင်မိန်းမင်းဘူး ၂မကွေးအမျိုးသားဒီမိုကရေစီအဖွဲ့ချုပ် ရသေ့တောင် ၂ရခိုင်တစ်သီးပုဂ္ဂလ ဦးတင်မောင်ဝင်းတမူး ၂စစ်ကိုင်းပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ ဆိပ်ကမ်း ၂ရန်ကုန်အမျိုးသားဒီမိုကရေစီအဖွဲ့ချုပ်ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ ဦးနေမျိုးအောင် ကိုးကား ကဏ္ဍ:မြန်မာနိုင်ငံ၏ ရွေးကောက်ပွဲများ။
မြွေမြွေချင်း ခြေမြင် သည် မြန်မာစကားပုံ တစ်ခုဖြစ်သည်။
အဓိပ္ပာယ် မြွေအချင်းချင်းသာ မြွေ၏ခြေလှမ်းကို သိမြင်သည် ဆိုသကဲ့သို့ အကြံတူသူ အချင်းချင်းသာ တစ်ဦး၏ အရိပ်အခြည်ကို တစ်ဦးက သိမြင်သည်။
ဥပမာဝါကျ။
"ဖိုးလူလှကား သူဘယ်အချိုးချိုးနေသည်ကို မြွေမြွေချင်းသာ ခြေမြင်ပြီးသား ဖြစ်နေသည်။
" ကျမ်းကိုး Category:မြန်မာစကားပုံများ။
တင်အောင်စိုး(ပန်းမြို့တော်) သည် မြန်မာ အမျိုးသား စာရေးဆရာနှင့် ဒါရိုက်တာတစ်ဦး ဖြစ်သည်။
၁၉၇၀ ခုနှစ် စက်တင်ဘာလ ၂၆ ရက်တွင် ပြင်ဦးလွင်မြို့၌မွေးဖွားသည်။
၂၀၀၂ခုနှစ်တွင် စာပေလောကသို့ စတင်ဝင်ရောက်လာခဲ့ပြီး မြဝတီမဂ္ဂဇင်းတွင် အယ်ဒီတာအဖြစ် ၆ နှစ်မျှထမ်းဆောင်ခဲ့သည်။
၂၀၀၇ ခုနှစ်တွင် ရုပ်ရှင်နယ်သို့ ဝင်ရောက်လာခဲ့ပြီး ဇာတ်လမ်း ဇာတ်ညွှန်းများစတင်ရေးသားခဲ့သည်။
လုံးချင်းဝတ္ထု ၂ အုပ်နှင့်အတူ ဝတ္ထုတို ဝတ္ထုရှည် နှင့် အနုပညာဆိုင်ရာဆောင်းပါးပေါင်း ၂၀၀ ခန့်ရေးသားခဲ့သည်။
ထင်ရှားသောလုံးချင်းဝတ္ထုများမှာ ကျွန်းတစ်ထောင်နှလုံးသား (၂၀၀၅)၊ နေမင်းသံလွင် လမင်းသံလွင် (၂၀၀၆) တို့ ဖြစ်သည်။
ဒါရိုက်တာအဖြစ် ရိုက်ကူးခဲ့ပြီး ထင်ရှားသော ရုပ်ရှင်ဇာတ်ကားများမှာ အလင်းရောင် (၂၀၁၀)၊ အညတရမိုးကောင်းကင် (၂၀၁၆)၊ ပြည်ထောင်စုသစ္စာ (၂၀၁၇)၊ စစ်ကိုမုန်း၍တိုက်ခဲ့သည် (၂၀၁၈)၊ နာရီတစ်ရာ့တစ်ဆယ် (၂၀၁၉)၊ တစစ်တမက် ကိုယ်နှင့်သက်ကို (Legends Of Warriors) (၂၀၂၀) တို့ ဖြစ်သည်။